**Cerințe obligatorii pentru documentele solicitate**

**în vederea decontării cheltuielilor prevăzute în buget**

Cheltuielile eligibile vor putea fi plătite în baza unui contract de finanțare nerambursabilă numai în măsura în care sunt justificate și oportune și au fost contractate în anul bugetar în care se desfășoară contractul.

| **Categorie buget** | **Modalitate de decont** |
| --- | --- |
| **1. Transport** | **Transportul rutier:**  **- cu mijloace destinate transportului în comun (microbuz, autobuz etc):**  - bilet/ chitanță/ bon fiscal;  - delegație/ ordin de deplasare  **- cu autoturismul/ microbuzul sau autocarul beneficiarului:**  - bon de combustibil;  - delegație/ ordin de deplasare;  - foaia de parcurs (completată cu destinația deplasării, distanța în km, consumul);  **-** tabel care să cuprindă numele și prenumele persoanelor beneficiare ale transportului, semnat și ștampilat de beneficiarul finanțării  **- cu mijloace de transport auto închiriate, respectiv microbuze, autocare:**  - **factura**;  **- contract** **prestări servicii** sau **comandă;**  - **proces verbal de recepție a serviciilor;**  - **tabel** care să cuprindă numele și prenumele persoanelor beneficiare ale transportului și ruta, semnat și ștampilat de beneficiarul finanțării;  **- dovada plății**: chitanță, bon fiscal pentru plata făcută în numerar sau extras de cont  **Transport feroviar:**  **-** tichete/ bilete de transport;  **-** delegație/ ordin de deplasare  **Transport aerian:**   * **factura** (dacă biletele au fost achiziționat prin agenție); * bilete de avion; * **dovada plății**: extras de cont   **Cheltuieli conexe transportului internațional de persoane**  - viza;  - asigurare de călătorie;  - taxe autostradă;  - taxe parcare |
| **2. Cazare**  Limita valorică maximă a cheltuielilor de cazare internă este **de 120 lei/pers/zi.** | - **factură detaliată;**  - **contract de prestări servicii** sau **comandă**;  **- proces verbal de recepție a serviciilor;**  - **diagrama de cazare** cu menționarea numelor persoanelor cazate, a duratei cazării și a tarifului perceput/ noapte/ persoană);  Dacă în factura emisă de unitatea hotelieră se menționează numele și prenumele persoanelor care au beneficiat de serviciile de cazare, perioada și numărul de camere, nu mai este necesară diagrama de cazare  - **dovada plății**: chitanță, bon fiscal pentru plata făcută în numerar  *sau*  extras de cont |
| **3. Masa**  Limita valorică maximă a cheltuielilor de masă este **de 60 lei/pers/zi, sau** **30 lei/pers/zi** dacă se ia doar prânzul. | **- factură detaliată** sau **bon fiscal**;  **- contract** sau **comandă (dacă au fost încheiate);**  **- proces verbal de recepție a serviciilor;**  - **lista nominală confirmată de persoanele beneficiare;**  **- dovada plății**: chitanță, bon fiscal pentru plata făcută în numerar;  *sau*  extras de cont |
| **4. Alte categorii de cheltuieli** | **- factură detaliată**;  **- contract de închiriere,** în care se vor preciza obligatoriu obiectul și durata de închiriere;  **- proces verbal de predare - primire a spațiului;**  - **contract de prestări servicii medicale;**  **- proces verbal de recepție a serviciilor**;  **- dovada plății**: chitanță pentru plata făcută în numerar  *sau*  extras de cont |
| **5. Materiale și echipament sportiv**  Limita maximă a cheltuielilor este 10% din valoarea finanțării nerambursabile. | - **factură detaliată**;  - **contract** (dacă a fost încheiat);  - **proces verbal de recepție a produselor;**  **- notă de recepție;**  **- bon de consum;**  **- declarație a beneficiarului finanțării privind distribuirea materialelor și a echipamentului sportive către membrii echipei;**  - **dovada plății:** chitanță, bon fiscal pentru plata făcută în numerar  *sau*  extras de cont |
| **6. Plata arbitrilor** | **Persoane fizice**  - **stat de plată** arbitri, cu înscrierea sumelor reținute la sursă;  **- delegație;**  - documente justificative transport arbitri;  **- dovada plății**:   * dispoziția de plată pentru suma netă și filă registru de casă (în cazul plății în numerar) * extras de cont (în cazul plății prin bancă) pentru reținerile aferente   *sau*  extras de cont (în cazul plății prin bancă) pentru suma netă și reținerile aferente  **Persoane juridice**  **- factură;**  **- delegație;**  **- dovada plății**: chitanță și **copie după fila de registru de casă din ziua plății** (în cazul plății în numerar)  *sau*  extras de cont (în cazul plății prin bancă) |